Breithiúnas na Cúirte Breithiúnais (an Tríú Dlísheomra) an 26 Eanáir 2023 (iarraidh ar réamhrialú ón Consiliul Naţional de Soluţionare a Contestaţiilor – an Rómáin) – SC NV Construct SRL v Județul Timiș
(Cás = "n" "Case"  IF
= "o" "Joined Cases" C-403/21,1 NV Construct)
(Tarchur chun réamhrialú – Airteagal 267 CFAE – Coincheap “cúirt nó binse náisiúnta” – Critéir – Neamhspleáchas agus cineál éigeantach dhlínse an chomhlachta náisiúnta lena mbaineann – Cobhsaíocht chomhaltaí an chomhlachta sin – Treoir 2014/24/AE – Nósanna imeachta um sholáthar poiblí – Airteagal 58 – Critéir roghnúcháin – Féidearthacht oibleagáidí faoi rialacháin speisialta is infheidhme maidir leis na gníomhaíochtaí a bhaineann leis an gconradh atá i gceist a áireamh, i measc na gcritéar sin, agus nach bhfuil leagtha amach mar chritéar roghnúcháin sna doiciméid soláthair – Airteagal 63(1) – Tairisceoir a bhraitheann ar chumais eintitis eile chun ceanglais an údaráis chonarthaigh a chomhlíonadh – Dodhéanta úsáid na fochonraitheoireachta a fhorchur)
Teanga an cháis: an Rómáinis
An chúirt a rinne an tarchur
Consiliul Naţional de Soluţionare a Contestaţiilor
Páirtithe sna príomhimeachtaí
Iarratasóir: SC NV Construct SRL
Cosantóir: Județul Timiș
Idiragraí: SC Proiect – Construct Regiunea Transilvania SRL
An chuid oibríochtúil
1.    Maidir le hAirteagal 58 de Threoir 2014/24/AE ó Pharlaimint na hEorpa agus ón gComhairle an 26 Feabhra 2014 maidir le soláthar poiblí agus lena n-aisghairtear Treoir 2004/18/C, arna léamh i gcomhar le prionsabail na comhréireachta agus na trédhearcachta a ráthaítear leis an gcéad fhomhír d’Airteagal 18(1) den Treoir sin,
ní mór léiriú a dhéanamh mar seo a leanas:
Féadfaidh an t-údarás conarthach oibleagáidí a eascraíonn as rialacháin speisialta is infheidhme maidir le gníomhaíochtaí a d'fhéadfadh a bheith le déanamh i gcomhthéacs chomhlíonadh conartha phoiblí agus nach bhfuil tábhacht shuntasach leo a fhorchur mar chritéir roghnúcháin.
2.    Maidir le prionsabail na comhréireachta agus na trédhearcachta a ráthaítear leis an gcéad fhomhír d'Airteagal 18(1) de Threoir 2014/24,
ní mór léiriú a dhéanamh mar seo a leanas:
cuirtear cosc ar dhoiciméid soláthair réamhchlaonta a fhorlíonadh go huathoibríoch le critéir cháilíochta a eascraíonn as rialacháin speisialta is infheidhme maidir le gníomhaíochtaí a bhaineann leis an gconradh atá le dámhachtain nach raibh leagtha amach sna doiciméid soláthair agus ar chinn an t-údarás conarthach gan iad a fhorchur ar na hoibreoirí eacnamaíocha lena mbaineann.
3.     Maidir le hAirteagal 63(1) de Threoir 2014/24,
ní mór léiriú a dhéanamh mar seo a leanas:
cuirtear cosc ar thairgeoir a eisiamh ó nós imeachta soláthair ar an bhforas nár ainmnigh sé an fochonraitheoir a bhfuil sé beartaithe aige comhlíonadh oibleagáidí faoi rialacháin speisialta is infheidhme maidir leis na gníomhaíochtaí a bhaineann leis an gconradh atá i gceist a chur de chúram air agus nach bhforáiltear dó sna doiciméid soláthair, i gcás inar mhaígh an tairgeoir sin ina thairiscint go gcomhlíonfadh sé na hoibleagáidí sin trí bheith ag brath ar chumais eintitis eile gan comhaontú fochonraitheoireachta a bheith aige leis an eintiteas sin.
____________
1 IO C 401, 4.10.2021.